གསང་ཐུགས་ཐིག་མཁའ་འགྲོའི་སྐོར།
ཅ༽
ཁ་སྦྱོར་
མཚན་དཔེ་གཟི་འོད་འབར༔ འོད་ལུས་ཡེ་ཤེས་སྙིང་པོ་སྲ་བརྟན་དཔལ༔ རྡོ་རྗེའི་ཆོས་
བདུན་ངོ་བོར་བྱིན་ཕོབ་ཅིག༔ གསུང་མཆོག་མ་འགགས་སེང་གེའི་ང་རོ་སྐད༔ སྟོང་
ཉིད་ཆོས་ཀྱི་སྒྲ་དབྱངས་ཕྱོགས་བཅུར་གཡོ༔ སྲིད་གསུམ་བརྒྱལ་ཞིང་ཞིང་ཁམས་
དབང་སྡུད་པས༔ རྡོ་རྗེ་བརྡ་སྐད་དྲག་པོར་བྱིན་ཕོབ་ཅིག༔ ཐུགས་མཆོག་མི་ཤིགས་
ཐིག་ལེའི་གཞལ་ཡས་སུ༔ དྭངས་མ་ལྔ་ལྡན་ལོངས་སྤྱོད་རྫོགས་པའི་སྐུ༔
ཡན་ལག་བདུན་ལྡན་ངོ་བོ་ཉིད༔ དྲག་གཏུམ་ཁྲོ་བོ་འཆོལ་བར་བྱིན་ཕོབ་ཅིག༔ ཡོན་
ཏན་སྤྲུལ་པའི་ཁྲོ་བོ་ཁྲོ་མོ་འགྱེདཿ༔ དྲག་པོའི་རྒྱན་དང་ཆ་ལུགས་ཡོངས་སུ་རྫོགསཿ
རྡོ་རྗེ་གུར་ཁང་མཚོན་ཆ་མེ་རླུང་འཁྲུགས༔ དམ་བཅའ་བཞི་ལྡན་ངོ་བོར་བྱིན་ཕོབ་
ཅིག༔ ཕྲིན་ལས་ཁྲོ་ཚོགས་འཇའ་ཟེར་གཞལ་ཡས་ནས༔ འཇིག་རྟེན་མ་མོ་མཁའ་
འགྲོའི་སྲོག་སྙིང་འགས༔ དམ་ཉམས་དགྲ་གདོན་འབྱུང་པོའི་དམྱལ་ཐག་གཅོདཿ
སྒྲོལ་བ་སྙིང་རྗེ་ཆེན་པོར་བྱིན་ཕོབ་ཅིག༔ བྱིན་ཆེན་བྱིན་ཕོབ་རྒྱལ་བ་རྒྱ་མཚོའི་
ཚོགས༔ དབང་ཆེན་དབང་བསྐུར་ཡི་དམ་ལྷག་པའི་ལྷ༔ དངོས་གྲུབ་མཆོག་སྩོལ་
རྩ་གསུམ་ལྷ་ཚོགས་རྣམས༔ ཁྲག་འཐུང་ཁྲོ་བོ་རོལ་པར་བྱིན་ཕོབ་ཅིག༔ ༀ་གུ་རུ་
དྷེ་ཝ་ཌཱཀྐི་ནི་དྷརྨ་སཾ་བྷོ་ཧེ་རུ་ཀ་ཛྙཱ་ན་སརྦ་ས་མ་ཡ་ཨ་ཝེ་ཤ་ཡ་ཕེམ༔ཕེམ༔ ནུས་མཐུ་
སྔགས་ཀྱི་བཟླས་པའི་རྣལ་འབྱོར་ནི༔ དང་པོ་རྩ་བའི་བསྙེན་པ་བཟླ་བ་ལ༔ སྙིང་དབུས་ཉི་མ་ཟླ་བའི་སྟེང
ཡེ་ཤེས་སེམས་དཔའ་ཀུན་ཏུ་བཟང༔ མཐིང་གསལ་སྐྱིལ་ཀྲུང་མཉམ་བཞག་ཅནཿ
རང་འོད་ཡུམ་འཁྲིལ་ཐུགས་ཀ་རུ༔ གསེར་རྡོར་རྩེ་ལྔའི་ལྟེ་བ་ལ༔ འོད་ལྔའི་ཁོང་
སེང་ཐུགས་སྲོག་ཧཱུྃ༔ བཀྲག་མདངས་གཟི་འོད་འབར་བར་གསལ ཞལ་ནས་
9

མདོ་མཁྱེན་བརྩེའི་གསུང་འབུམ།
དྲག་པོའི་སྔགས་ཀྱི་སྒྲ༔ འབྲུག་སྟོང་དུས་གཅིག་ལྡིར་བཞིན་སྒྲོགས༔ སྐུ་ལས་འཕྲོས་
པའི་འོད་ཟེར་གྱིསཿ ཁམས་གསུམ་རྣམ་དག་ཞིང་དུ་སྦྱང༔ ཨོྃ་བཛྲ་ཀྲོ་ཏ་སང་ཧ་
གཎྜེ་དྷརྨཱ་དྷ་ཏུ་ཨཱཿཧཱུྃ༔ བསྐྱེད་རིམ་ལྷ་ལ་གསལ་སྣང་ཐོན༔ སྙིང་པོ་སྔགས་འདི་འབུམ་ལྔ་བཟླ༔ ཐུགས་སྲོག་
ཧཱུཾ་ལ་སེམས་བཟུང་བཞག༔ ཞལ་མཐོང་ལུང་སྟོན་དངོས་གྲུབ་སྟེར༔ མཐུ་སྟོབས་ནུས་མཐུ་རྫུ་འཕྲུལ་ཐོབ༔ སྣང་བ་སྒྱུ་
མ་རྟོགས་པར་ངེས༔ གཉིས་པ་སྒྲུབ་པའི་དངོས་གཞི་ནི༔ ཀུན་བཟང་ཐུགས་ཀར་གསེར་རྡོར་དང༔
ལྟེ་བར་འོད་ལྔ་ཟླུམ་འཁྱིལ་དབུས༔ སྲོག་གི་སྙིང་པོ་འོད་ཟེར་གྱིས༔ ལྷཪ་སྣང་སྤྲུལ་
པར་བཅས་པ་ཡི༔ གསལ་བརྟན་བཀྲག་མདངས་གཟི་བརྗིད་འབར༔ ཡེ་ནས་
དག་པ་སྐུ་གསུམ་དངོས༔ འཁོར་འདས་སྤྱི་དཔལ་ཆེན་པོར་བལྟ༔ ཡང་དག་ཉིད་
དུ་མངོན་སངས་རྒྱ༔ ཧཱུྃ༔ སྙིང་ཀར་སེམས་བཟུང་མ་བཅོས་ངང༔ གསང་སྔགས་རྒྱུན་གྱི་སྙིང་པོ་མཆོག༔
ཐུགས་ཀྱི་སྒྲུབ་པ་འདི་ལ་འབད༔ ཡང་སྙིང་འབྲུ་གཅིག་འབུམ་གཅིག་བཟླ༔ ཡེ་ནས་རང་གྲོལ་གཉུག་མའི་གཤིས༔
སྤྲོས་བྲལ་མ་བཅོས་ངང་དུ་བཞག༔ རྟོག་ཚོགས་བདག་མེད་བདེ་བ་ཆེ༔ ཀུན་བཟང་ཡུམ་གྱི་མཁའ་ཀློང་འདྲེས༔ འདི་
ཡི་ཡོན་ཏན་བརྗོད་མི་ལང༔ ཉམས་སུ་བླང་ན་གསལ་བར་ངེས༔ གསུམ་པ་རྫོགས་རིམ་ཟབ་མོ་ནི༔ བར་རླུང་བུམ་ཅན་
དང་སྦྲགས་ཏེ༔ ལྟེ་འོག་ཧཱུཾ་དམར་མེའི་རང་བཞིན༔ ཉི་མ་བྱེ་བའི་དྲོད་ལྡན་པས༔ འོད་ཀྱིས་སྨད་ཁྱབ་ཐུགས་སྲོག་
བསྐུལ༔ རང་འོད་ལུས་ཀྱི་སྟོད་ཁྱབ་ཅིང༔ དུང་ཁང་ཧཱུཾ་ཡིག་ཟླ་བའི་མདོག༔ བསྐུལ་ཞིང་དངུལ་ཞུན་བདུད་རྩི་བབ༔
ལུས་ནང་རྩ་གནས་ཀུན་དུ་ཁྱབ༔ ལྷ་ཚོགས་ཀུན་མཆོད་མཉེས་ཤིང་ཚིམ༔ ཧཱུཾ་དམར་ལ་ཕོག་བདེ་དྲོད་འབར༔ དགའ་
བཞིའི་ཡེ་ཤེས་ངང་དུ་བཞག༔ སླར་ཡང་དཀར་དམར་འདྲེས་པས་བཅུད༔ བདེ་དྲོད་འབར་བའི་ཤུགས་ཀྱིས་རྒྱས༔
གྱེན་དུ་འཕྱུར་ཞིང་རྩ་གནས་ཁྱབ སྤྱི་བོར་སླེབས་ཤིང་ཧཱུཾ་དཀར་ལ༔ ཐིམ་པའི་རྡོ་རྗེའི་དབའ་རླབས་ཀྱིས༔ ལྷན་སྐྱེས་
ཡེ་ཤེས་ཆེན་པོར་མཐོང༔ བསམ་གྱིས་མི་ཁྱབ་འདུས་མ་བྱས༔ ཅི་ཡང་མ་གྲུབ་སྟོང་པ་ཆེ༔ གསལ་གདངས་འགགས་
10

ཡང་གསང་ཐུགས་ཐིག་མཁའ་འགྲོའི་སྐོར། ཅ།
མེད་བདེ་བའི་དབྱིངས༔ བརྗོད་མེད་འཁྲུལ་བའི་རྣམ་རྟོག་འགགས༔ བློ་འདས་ཀ་དག་ཆེན་པོའི་ངང༔ ཀུན་བཟང་
དགོངས་པ་དེ་ཁོ་ནཿ༔ དེ་ནས་ཐུགས་སྲོག་ཧཱུཾ་མཐིང་ལ སེམས་བཟུང་ཡིད་ཀྱི་བཟླས་པ་བྱ༔ བར་རླུང་བུམ་པ་ཅན་དང་
སྦྲགས༔ འོད་ལྔའི་ཐིག་ལེ་ཟེར་བྱུང་བའི༔ ལུས་ཀྱི་ནང་ཁོངས་ཀུན་ཁྱབ་ཅིང༔ ཕྱི་སྣོད་སྟོང་གསུམ་འཇིག་རྟེན་ཀུན༔
འོད་ལྔའི་རྣམ་པར་མེར་མེར་ཞུ༔ བར་རླུང་བུམ་པ་ཅན་དང་སྦྲགས༔ ཁྲོ་རྒྱལ་ཆེན་པོའི་ཞལ་ནས་དྲངས༔ ནང་འོད་དང་
འདྲེས་བཀྲག་མདངས་འབར༔ ལྷག་མ་མེད་པར་ཟོས་པའི་མཐར༔ དྭངས་མའི་ཐིག་ལེར་རོ་གཅིག་འདྲེས༔ དེ་ཡང་ཐུགས་
སྲོག་ལ་ཐིམ་ཞིང༔ ཧད་ཀྱི་བརྒྱལ་ལྟའི་སྣང་བ་ལཿ བཅིང་གྲོལ་མེད་པའི་ཟང་ཁ་མཿ གཟུང་འཛིན་འཆིང་བ་ཀུན་ཟད་
ཅིང༔ བློ་བྲལ་ཆོས་ཟད་ཆེན་པོར་འཆར༔ ལུས་སེམས་ཁོངས་ལྷོད་ཅི་བདེར་བཞག༔ བདེ་ཆེན་མཆོག་ཐོབ་སྡུག་
བསྔལ་བྲལ༔ སྔར་བས་རྗེས་འཛིན་ཀུན་ཡིད་བདེ༔ འདུ་བ་སྙོམས་དག་འོད་ལུས་འཆར༔ སྤྱན་དང་མངོན་ཤེས་རྫུ་
འཕྲུལ་ཐོབ༔ ཟག་པ་བག་ཆགས་ཡོངས་ཟད་ཅིང༔ དག་པའི་སྣང་བ་རྒྱུན་ཆད་མེད ཚད་རྟགས་ཡོན་ཏན་ཀུན་ཐོབ་
བོ༔ མན་ངག་བླ་མའི་ཞལ་ལ་ལྟོས༔ སྙན་རྒྱུད་ཡི་གེ་མེད་པའི་སྐོར༔ ཟབ་པའི་མཐར་ཐུག་རྫོགས་རིམ་གནདཿ དགའ་
རབ་དཔའ་བོའི་ཐུགས་ཀྱི་བཅུད༔ རང་གིས་ཉམས་བླང་རིག་འཛིན་འགྲུབ༔ མན་དྷ་ར་བ་ཉིད་ལ་གནང༔ མ་འོངས་
སྤྲུལ་པ་ཉིད་ལ་གཏོད༔ དེས་ཀྱང་གཅིག་ལས་སྤེལ་བས་ན༔ ང་ཡི་བཀའ་ཆད་འབྱུང་ཏ་རེ༔ སྙིང་ལས་ཕངས་སོ་ས་མ་
ཡཱ༔ རྒྱ དམ་ཚིག་ལུས་གསོ་བརྙེས་པ་སྤངས༔ ཤུ་ཏྲ་བསྙེན་བཀུར་ཐེ་ཚོམ་སྤངས༔ ཉིན་གཉིད་མཚན་རྒྱུག་དྲི་ངན་
ཟས༔ རླུང་འགགས་ལས་ཀུན་སྤང་བར་བྱ༔ བརྡ་དོན་རྟགས་ཀྱི་དབང་ཐོབ་ནས༔ བླ་མའི་ཐུགས་དགོངས་ཡོངས་
རྫོགས་ཤིངཿ བསྐྱེད་རྫོགས་རྣམ་གཉིས་ཉམས་སུ་ལོངས༔ ངོ་སྤྲད་གཟེར་གྱིས་ཐེབས་པ་ན༔ ཟླ་དྲུག་བསྒོམ་པས་
འབྲས་བུ་ཐོབ༔ སྲོག་ལས་འཕངས་བའི་གདམས་པའོ༔ ཨཐི༔ གསུམ་པ་ལས་ལ་སྦྱོར་བ་ནི༔ ཁྲག་འཐུང་སེང་
གེའི་ང་རོ་ཡི༔ རྫུ་འཕྲུལ་ཐུགས་རྗེའི་རྩལ་ཤུགས་ཀྱིས༔ མཁའ་འགྲོ་མ་ཚོགས་
ཀུན་བཀུག་ནས༔ སྲོག་སྙིང་ཕུལ་ཞིང་དམ་བཅས་ནས༔ བཀའ་ཉན་གསུང་སྡོད་
11

མདོ་མཁྱེན་བརྩེའི་གསུང་འབུམ།
ཕྲིན་ལས་སྒྲུབ༔ འཇིག་རྟེན་མ་མོ་མཁའ་འགྲོ་ཀུན༔ འོག་ཕྱོགས་ལྕགས་ཁང་འབར་
བའི་ནང༔ རྒྱ་ཁྲམ་ཉི་ཟླའི་འོག་ཏུ་མནན༔ དྲན་པ་ཉམས་ཞིང་སྲོག་སྙིང་འགས༔
ཉོན་མོངས་ལས་སྒྲིབ་ཀུན་བྱང་ནས༔ སྐུ་ལས་འཕྲོས་པའི་ཁྲོ་ཚོགས་ཀྱིསཿ བྱད་
མ་དགྲ་གདོན་འབྱུང་པོའི་ཚོགས༔ འགུགས་འཆིང་སྡོམ་མྱོས་རང་གཤེད་ཕོབ༔ སྲོག་
དབུགས་ཕྲལ་ཞིང་དྲག་པོས་བསྒྲལ༔ ཚེ་བསོད་བཀྲག་མདངས་གཟི་བརྗིད་བསྡུས༔
སྡིག་སྒྲིབ་ལས་ཉོན་བག་ཆགས་སྦྱངས༔ རྣམ་ཤེས་ཆོས་ཀྱི་དབྱིངས་སུ་སྤར༔ ཤ་
ཁྲག་རུས་པ་ནང་རོལ་བཅས༔ ཁྲོ་རྒྱལ་འཁོར་བཅས་དགྱེས་པར་རོལ༔ བདེ་བ་
ཆེན་པོར་ཨ་ལ་ལ ཨོྃ་བཛྲ་ཀྲོ་ཏ་སེང་ཧ་གཎྛེ་ཨརྩིག་ནིརྩིག་ཧ་ལ་ཧ་ལ་ཧི་ལི་ཧི་
ལི་ཧུ་ལུ་ཧུ་ལུ་ཨེ་ཨེ་ཧྲིཎྚི་ཝཥྚི་གྲྀ་ཝནྣ་རོ་ཥ་རོ་ཥི་མ་མ་ཀི་ལི་ཀི་ལ་སརྦ་དུབྷཾ་ཊ་ཀ་ཊ་
ཀི་བྱད་མ་དགྲ་གདོན་འབྱུང་པོ་ཛ་ཧཱུཾ་བཾ་ཧོ་པྲ་ཝེ་ཤ་ཡ་ཨ་ཝེ་ཤ་ཡ་སྲོག་ལ་ཧུར་ཐུམ་
ཤ་ཏྲཾ་མ་ར་ཡ་རྦད་ཀྱྀ་ཛ་ཁཱ་ཧི་ཁཱ་ཧི་ཧཱུྃ་ཨཱཿཕཊ༔ ཏིང་འཛིན་དམིགས་གནད་ལྡན་པ་ཡིས༔ དྲག་
སྔགས་སྤུ་གྲི་རེག་གཅོད་འདི༔ བརྒྱ་ཕྲག་བཟླས་པས་མངོན་སྤྱོད་འགྲུབ༔ གང་ལ་དམིགས་པ་ཕུང་བར་ངེས༔ གསང་
སྔགས་ནུས་པའི་སྟོབས་རྩལ་ཀུན༔ ཐེ་ཚོམ་མེད་པར་ཡིད་ཆེས་གནད༔ ཁྲོ་རྒྱལ་འབར་བའི་རྫུ་འཕྲུལ་
གྱིས༔ བྱད་མ་དགྲ་གདོན་མིང་ཡང་མེད༔ ཡེ་ནས་དག་པ་སྐུ་གསུམ་དང༔ སྤྲོས་
བྲལ་ཆོས་དབྱིངས་ཀློང་དུ་ཨཱཿ གསུམ་པ་རྗེས་ཀྱི་རིམ་པ་ལ ཧཱུྃ དུར་ཁྲོད་གསང་བ་
མཆོག་གི་དཀྱིལ་འཁོར་འདིར༔ རྡོ་རྗེ་སློབ་དཔོན་སྐུ་གསུམ་འདུས་པའི་དཔལ༔ ཤེས་
རབ་ཡུམ་མཆོག་བདེ་ཆེན་རྣལ་འབྱོར་མཿ ཡི་དམ་ལྷག་པའི་ལྷ་མཆོག་སེང་གེ་སྒྲ
ཞི་ཆགས་ཁྲོ་བོ་ཁྲོ་མོ་སྤྲུལ་པའི་གརཿ ཡེ་ཤེས་ཌཱཀྐི་ལས་ཀྱི་དབང་མོ་ཆེ༔ ཧེ་རུ་ཀ་
12

ཡང་གསང་ཐུགས་ཐིག་མཁའ་འགྲོའི་སྐོར། ཅ༽
སཿ
དཔལ་ཁྲག་འཐུང་ལྷ་ཚོགས་ཀྱིསཿ སྐུ་གསུང་ཐུགས་ཡོན་ཕྲིན་ལས་མཆོག་ཐུན་
མོང༔ དབང་དང་དངོས་གྲུབ་བྱིན་རླབས་མ་ལུས་པ༔ ད་ལྟ་ཉིད་དུ་བདག་ལ་སྩལ་
དུ་གསོལཿ༔ རབ་འབྱམས་ཕྲིན་ལས་གྲུབ་པ་བརྒྱད་གྲུབ་ཅིང༔ བླ་མ་ཡི་དམ་མཆོག་
དང་དབྱེར་མེད་ཤོགཿ
ཨོཾ་ཨཱཿཧཱུྃ་དྷརྨཱ་ཀ་ཡ་སཾ་བྷོ་ཀ་ཡ་ནིརྨ་ཀ་ཡ་མ་ཧཱ་གུ་རུ་བཛྲ་
ཀྲོ་ཏ་ཛྙཱ་ན་ཌཱཀྐི་ནི་ཀཱ་ཡ་ཝཱཀྐ་ཙིཏྟ་ཤིནྟཾ་པུཎྱེ་ཝ་ཤཾ་མ་ར་ཡ་དྷརྨཱ་དྷརྟུ་སརྦ་སིདྡྷི་
ཧོ རྟེན་འབྲེལ་སྙིང་པོ་ལན་གསུམ་གྱིས་བརྟན་པར་བྱ ཧཱུཾ ཡི་དམ་ཁྲོ་རྒྱལ་ལྷ་ཚོགས་འཁོར་
བཅས་ལ༔ འདོད་ཡོན་ལོངས་སྤྱོད་ཕྱི་ཡི་མཆོད་པ་དང༔ སྨན་གཏོར་རཀྟ་ནང་གི་
མཆོད་པའི་རྫས༔ སྦྱོར་སྒྲོལ་རྣམ་དག་གསང་བའི་མཆོད་པ་དང༔ རྨད་བྱུང་དེ་
བཞིན་ཉིད་ཀྱི་མཆོད་པ་འབུལ༔ མ་ཧཱ་སརྦ་པཱུ་ཙ་ཁཱ་ཧི༔ དངོས་གྲུབ་ཀུན་འབྱུང་ཡི་
དམ་རྒྱལ་བའི་ལྷ གདུལ་དཀའི་གཤེད་དུ་ཁྲོས་པ་དྲག་པོ་རྒྱལ༔ ཚར་གཅོད་རྗེས་
འཛིན་གཟུང་འཛིན་ཉོན་མོངས་བཅོམ༔ ཁྱེད་ཀྱི་གསང་བ་གསུམ་ལ་བདག་བསྟོད་
དོ༔ ཡེ་ནས་ཡི་དམ་ལྷ་དང་དབྱེར་མེད་པས༔ ཉམས་དང་བཤགས་པར་བྱ་བ་མི་
དམིགས་ཀྱངཿ ཐེ་ཚོམ་གཉིས་འཛིན་རྣམ་རྟོག་དབང་གྱུར་པ༔ ཀུན་བཟང་ཡངས་
པ་ཆེན་པོའི་ཀློང་དུ་བཤགསཿ ཡི་གེ་བརྒྱ་པ་ལན་གསུམ་བརྗོད༔ དར་ཅིག་འཛིན་མེད་ངང་ལ་བཞག༔
རྡོ་རྗེ་བཞི་ཡི་ཆིངས་ཀྱིས་བཅིངས༔ ཉམས་པའི་རྟོག་སྒྲིབ་གནས་མི་བྱ༔ བསྐྱེད་རིམ་ལྷར་སྣང་དབྱིངས་
སུ་ཡལ༔ སླར་ཡང་རྡོ་རྗེའི་འཇའ་གུར་དབུས༔ གནམ་ལྕགས་རྡོ་རྗེ་རྩེ་ལྔ་བ༔ ལྟེ་
བར་ཐུགས་སྲོག་ལམ་གྱི་གསལ༔ དེ་ཉིད་རྗེས་ཐོབ་གཉུག་མའི་སྐུ༔ ཁྲོ་རྒྱལ་
དཔལ་ཆེན་ལམ་གྱིས་གསལ༔ སྙིང་པོ་འབྲུ་གཅིག་བཟླ་བ་དང༔ བསྐྱེད་རིམ་འཁྲུལ་འཁོར་གང་བདེར་
13

མདོ་མཁྱེན་བརྩེའི་གསུང་འབུམ།
བསྒྱུར༔ སྤྱོད་ལམ་རྣམ་བཞི་གང་ལ་ཡང༔ ལྟ་བའི་རྒྱལ་པོ་ནམ་མཁའ་ཆེ༔ སྒོམ་པའི་རྒྱལ་པོ་བྲལ་ཐོབ་ཞིག༔ སྤྱོད་པའི་
རྒྱལ་པོ་རང་རྩལ་རྫོགས༔ འཁོར་བ་མ་སྤངས་གནས་སུ་དག༔ ཉོན་མོངས་ཡེ་ཤེས་ལྔ་རུ་གྲོལ༔ དག་དང་མ་དག་
འཛིན་པ་བྲལ༔ ཁྱབ་བདག་ཆེན་པོའི་ལམ་ཁྱེར་སྐྱོངས༔ དད་དང་མོས་གུས་དམ་ཚིག་ཅན༔ ང་དང་དགོངས་པ་མཉམ་
པར་ངེས༔ གནད་ཀྱི་གདམས་པ་ཟབ་མོ་ནི༔ སེམས་དཔའི་སྐྱིལ་ཀྲུང་མཉམ་བཞག་བཅས༔ ཀུན་བཟང་བཞུགས་
སྟངས་ལུས་སེམས་ལྷོདཿ༔ རླུང་དང་སྤྱོད་ལམ་དག་ལ་སློབ༔ ཙཀྱུའི་ཟུམ་བུའི་མཁའ་ལ་གཏད༔ མཁའ་དབྱིངས་ལམ་དུ་
འོད་ལྔ་འཆརཿ༔ རིག་གདངས་གཏད་མེད་འགྲོ་འོང་ཅན༔ ངོ་ཟིན་ཚེ་ན་རང་བབ་ལྷོད༔ རེ་དོགས་མེད་པར་མཁའ་
དབྱིངས་བཞག༔ དེ་ཚེ་ཐིག་ལེ་འོད་འཁྱིལ་དབུས༔ སྤྲུལ་ལོངས་ཆོས་ཀྱི་སྐུ་མཐོང་བ༔ མངོན་གསུམ་གོང་འཕེལ་ཚད་
ཕེབ་རྟགས༔ རྨི་ལམ་གསལ་དང་སྤྲུལ་བསྒྱུར་ནུས༔ དབྱིངས་སུ་དག་པ་རྣམ་གསུམ་ཚད༔ ཡོན་ཏན་སྒོ་གསུམ་དག་ལ་
འཆར༔ མན་ངག་ཐུགས་ཀྱི་ཐིག་ལེར་གབ༔ ཟད་སར་འཁྱོལ་བའི་རྣལ་འབྱོར་ལ༔ སྦུབས་འཇུག་རྣམ་གསུམ་ཞལ་
ལས་ཤེས༔ ནམ་ཞིག་འདའ་ཀ་མ་ཡི་ཚེ༔ ཕྱི་རྟགས་དབང་པོ་ཡུལ་ལྔ་སྡུདཿ ནང་རྟགས་འབྱུང་ལྔའི་སྟོབས་ཉམས་ཤིང༔
གསང་རྟགས་འོད་ལྔའི་གཟི་མདངས་ཤར༔ དེ་ཚེ་བསྡུ་རིམ་ཆེན་མོ་ནི༔ མཁའ་ཁྱབ་སྙིང་རྗེ་ཆེན་པོའི་ངང༔ སྣོད་ཀྱི་
འཇིག་རྟེན་རྡོ་རྗེའི་གུར་ལ་ཐིམ༔ དེ་ཉིད་འོད་ལྔ་འོད་ཁྱིམ་ལྷ་ལ་བསྡུ༔ བཅུད་ཀྱི་
སེམས་ཅན་འོད་ཞུ་རང་ཉིད་ལ༔ རང་ཉིད་ཁྲོ་རྒྱལ་སྐུར་གསལ་ཡེ་ཤེས་སེམས༔
གསེར་རྡོར་ལ་ཐིམ་ཐུགས་སྲོག་ཡི་གེར་འདྲེས༔ ཧཱུྃ་མཐིང་འཕར་འདར་ལིང་ངེར་
བཀྲག་མདངས་ལྡན༔ རླུང་རིག་དབྱེར་མེད་ནམ་མཁའི་དབྱིངས་ཤར་བ༔ སྐར་
མདའ་ཆད་བཞིན་བླ་མའི་ཐུགས་ཀློང་འདྲེས༔ ཧཱུྃ་ཧཱུྃ་ཧཱུྃ་ཕཊཿ༔ ཐེ་ཚོམ་མེད་པར་ཆོས་སྐུའི་
ཞིང་དུ་འཕོ༔ བླ་མ་ཀུན་བཟང་ཐུགས་ཀློང་འཚང་རྒྱ་བ༔ ཡར་གྱི་ཟང་ཐལ་ཨེ་མ་ཧོ༔ སྙིང་རྗེའི་རྗེས་འཛིན་འགྲོ་བ་གང་
ཡང་རུང༔ རྣམ་ཤེས་ཡེ་གེའི་རྟར་བསྐྱོན་འཕངས་པས་འདྲོང༔ ཨེ་མ་ཧོ༔ བདག་འདྲ་ཨ་ཙར་པདྨ་ཀ་ར་ཡི༔ འཕགས་
14

ཡང་གསང་ཐུགས་ཐིག་མཁའ་འགྲོའི་སྐོར།
ཅ༽
ཡུལ་བོད་དང་ལི་བལ་མོན་གྱི་ཡུལ༔ ཟབ་དགུའི་གདམས་པ་བརྗོད་ལས་འདས་པ་སྤེལ༔ སྐུ་གསུམ་ཞིང་ནས་གནད་
ཀྱི་མན་ངག་རྟོགསཿ བླ་མའི་དྲིན་གྱིས་རྫོགས་ཆེན་དོན་དང་མཇལ འོད་ལུས་ཡེ་ཤེས་སྙིང་པོའི་གྲུབ་རྟགས་ཐོབ༔
ངོ་མཚར་རྫུ་འཕྲུལ་ཡ་མ